Mandag eftermiddag ved 16.30 tiden forulykkede en person på Løgstørvej ved Viderupgårdsvej mellem Løgstør og Nibe. En bil med en påhængt trailer havde en række af biler bag sig. En 22-årig mand fra Hals ville overhale rækken. Da han trækker ud, vil en kvindelig fører fra Aalborg også overhale og presser den mandlige fører ud i vejkanten. Da han vil rette bilen op igen, mister han herredømmet over bilen. I bilen var der en fire måneder gammel pige, som blev svært kvæstet. Hun fik kraniebrud og en punkteret lunge. Hun blev straks kørt til Aalborg Sygehus, og hendes tilstand er stadig kritisk.

Opsummering:
Fire måneder gammel baby stadig i kritisk tilstand.